Curs valutar BNR, joi, 7 martie. Banca Națională a României va anunța, la ora 13:00, ce valori vor atinge principalele valute. Vom afla ce se va întâmpla cu moneda euro, dolarul american și francul elvețian, după deprecierile înregistrate în ziua precedentă.
Așa cum se întâmplă în fiecare zi bancară, FANATIK va publica noile date transmise de reprezentanții Băncii Naționale, imediat ce acestea vor fi disponibile. Între timp, să vedem cum au evoluat cele mai relevante monede, miercuri, 6 martie.
Mijlocul săptămânii nu a adus vești bune pentru principalele valute. Cu excepția lirei sterline, celelalte monede au pierdut teren în fața leului, deși marți se aflau pe un trend ascendent, potrivit informațiilor BNR.
Euro a înregistrat o ușoară scădere, de 0.0001 unități. A ajuns să fie cotat la suma de 4.9718 de lei. Amintim că cea mai mare valoare a euro, în acest an, a fost raportată în luna ianuarie, când ajunsese la suma de 4.9770 de lei.
De asemenea, dolarul american s-a aflat în depreciere, miercuri, 6 martie. A pierdut 0.0107 de unități și valorează 4.5713 lei. În ziua precedentă, pe 5 martie 2024, a fost în creștere cu 0.0032 de unități și valora 4.5820 lei.
Același trend descendent a fost urmat și de gramul de aur. Metalul prețios s-a ieftinit, după ce a pierdut 0.6129 de unități. La ora actuallă, un gram de aur este vândut cu prețul de 312.2892 lei, în România.
Și valoarea francului elvețian a scăzut. În cazul acestuia, vorbim de o depreciere pentru a doua zi la rând. Miercuri, 6 martie, a pierdut 0.0060 de unități și a fost cotat de reprezentanții BNR la suma de 5.1647 de lei.
Dintre monedele importante, singura care a câștigat teren în fața leului este lira sterlină. A înregistrat o creștere cu 0.0016 de unități și a ajuns la valoarea de 5.8146 lei, arată informațiile publicate de Banca Națională a României.
În ceea ce privește indicele ROBOR la 3 luni, în funcție de care se fac calculele dobânzilor la majoritatea creditelor în lei, acesta a stagnat la 6,08%. De asemenea, indicele ROBOR la 6 luni a rămas la 6,11 la sută.